OzLabs/hebrew-wiki-articles huggingface dataset:
יערה זרד

יערה זרד (נולדה ב-14 באפריל 1988) היא עיתונאית, מגישת טלוויזיה ושדרנית רדיו ישראלית. מגישת תוכנית 'מהדורת מוצ"ש' בערוץ עכשיו 14, ומשמשת כפרשנית פוליטית בו.

==ביוגרפיה==
נולדה וגדלה בכפר סבא, לאוה שעלתה מעיראק ולשלום שעלה ממרוקו. הצעירה מארבעה אחים. למדה בתיכון רבין בעיר.

לאחר שירות צבאי במסגרת משטרתית, החלה זרד בלימודי תואר ראשון בתקשורת באוניברסיטת אריאל, ולאחריו הצטרפה לעולם התקשורת. לאחר סיום הלימודים עבדה כחמש שנים בתחום הדיגיטל. ב-2016 החלה לעבוד ברדיו גלי ישראל במספר תפקידים, ובין השאר ניהלה את תחום הדיגיטל. ב-2019 התחילה בהגשת תוכניות בתחנה. ב-2020 התחילה לעבוד בעכשיו 14.

הגישה את התוכנית "פעמיים הפוך" לצד עו"ד מיכאל דבורין בגלי ישראל. ביולי 2020 החלה להגיש תוכנית עם יאיר נתניהו בתחנה.

בבחירות לכנסת העשרים ואחת לקחה פסק זמן מהתקשורת ושימשה דוברת במטה ההסברה של קמפיין הליכוד. בנובמבר 2019 נקראה למתן עדות במשטרה במסגרת פרשת החרמות הטלפונים הניידים של יועצי ראש הממשלה.

התנדבה במשך חמש שנים במד"א. הייתה חלק מעמותת עמר"ם בין השנים 2016–2018, חוקרת ומתעדת את פרעות 'הפרהוד', הפרעות ביהודי עיראק בשנת 1941.

הגישה את התוכניות "עכשיו כנסת"' העוסקת בחדשות ממשכן הכנסת, ו"הערכת מצב" בעכשיו 14. משמשת כפרשנית פוליטית בערוץ ומגישה את אולפן מוצ"ש וכמגישה מחליפה את ריקלין ושות'.

החל מתחילת מלחמת חרבות ברזל, זרד מגישה לעיתים את תוכנית האולפן הפתוח יחד עם בועז גולן, מנחה את מהדורת מוצ"ש, משמשת כמגישה מחליפה בתוכנית אולפן חמישי, ולוקחת חלק במהדורות השונות בערוץ עכשיו 14.<ref></ref>

==חיים אישיים==
זרד מנהלת אורח חיים טבעוני. מתגוררת בכפר סבא.

בפברואר 2020 סיפרה כי החלה להתקרב לדת, ושהיא שומרת שבת.

==קישורים חיצוניים==

* משה ויסטוך [https://www.dmag.co.il/pub/shvii/380/27/ פרויקט השו"ת עם יערה זרד], בעיתון שביעי
* אבנר שאקי [https://www.hidabroot.org/article/1135885 יערה זרד: "הוליכו אותנו שולל במשך שנים"], באתר הידברות 12 במרץ 2020
* 
* 

==הערות שוליים==

קטגוריה:בוגרות אוניברסיטת אריאל
קטגוריה:בוגרי אוניברסיטת אריאל
קטגוריה:עיתונאיות ישראליות
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:סגל גלי ישראל
קטגוריה:סגל ערוץ 20
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:כפר סבא: אישים
קטגוריה:סגל עכשיו 14
קטגוריה:ישראליות שנולדו ב-1988
קטגוריה:ישראלים שנולדו ב-1988
בן וייסמן

בן וייסמן הוא קצין צה"ל במילואים בדרגת אלוף-משנה, אשר שימש בתפקידו האחרון כמפקד מחנה שבטה.

== ביוגרפיה ==
בן נולד וגדל בחיפה. בן לאב מהנדס אזרחי, קצין תותחנים במילואים אשר נפצע במלחמת יום כיפור ואם ד"ר למיקרו ביולוגיה שעסקה במחקר בטכניון. אח בכור ל-3 אחים. וייסמן התגייס לצה"ל לחיל התותחנים. כיהן כמפקד גדוד 55. בשנים 2013–2015 כיהן כמפקד יחידת רוכב שמיים. באוגוסט 2019 מונה למפקד מחנה שבטה. [https://www.srugim.co.il/270680-%D7%AA%D7%9B%D7%99%D7%A8%D7%95-%D7%90%D7%9C%D7%94-%D7%94%D7%9E%D7%97%D7%98%D7%99%D7%9D-%D7%94%D7%97%D7%93%D7%A9%D7%99%D7%9D-%D7%91%D7%A6%D7%94%D7%9C]

ב-2022 לאחר שחרורו מצה"ל, החל לעבוד כמנכ"ל חברת סאן-דק המתמחה בייבוא צבעים מתקדמים. [https://www.sundeck.co.il/]

== השכלה וחיים אישיים ==
וייסמן בוגר פו"ם, בעל תואר ראשון בממשל מזרח תיכון וטרור מאוניברסיטת רייכמן, בעל תואר שני בביטחון לאומי מאוניברסיטת חיפה.

וייסמן נשוי לעינת, סמנכל"ית תפעול ברשת קולינריה בינלאומית, להם שלושה ילדים: בת , בן ובת .

הם מתגוררים בתל מונד.

== קישורים חיצוניים ==
* 

== הערות שוליים ==

קטגוריה:אלופי-משנה בצה"ל
קטגוריה:מפקדי בית הספר לתותחנות שדה
קטגוריה:ישראלים שנולדו במאה ה-20
יחסי יפן–מיאנמר

יחסי יפן–מיאנמר (; ) הם היחסים הדיפלומטיים הרשמיים שבין יפן לבין הרפובליקה של איחוד מיאנמר.

== היסטוריה ==
250px

=== מלחמת העולם השנייה ===
מיאנמר (בורמה דאז), החלה את המאה ה-20 כקולוניה של האימפריה הבריטית. עם התקדמות המאה, החל מתחילת שנות ה-30, החלה לפעול במקום מחתרת אזרחית לאומית למען עצמאות המדינה; המחתרת הונעה, בין השאר מהתנגדות לכובשים הבריטים. יפן מצידה, החלה את המאה בברית עם האימפריה הבריטית, שזכתה לשם הברית האנגלו-יפנית ונועדה למנוע מהאימפריה הרוסית התבססות באסיה. הברית נחתמה ב-1902, הוארכה ב-1905 ו-1911 ובוטלה באופן רשמי בשנת 1923. עליית כוחם של אנשי הצבא ביפן, כמו גם השאיפות האימפריאליות של המדינה וההתייצבות של האימפריה הבריטית ויפן בשני צדדים שונים במלחמת העולם השנייה, פתחו פתח לשיתוף פעולה בין המחתרת הבורמזית לבין יפן.

האימפריה היפנית פלשה לבורמה הבריטית בינואר 1942. המטרה העיקרית הייתה לחסום את דרך בורמה שדרכה העבירו בעלות הברית אספקה לכוחות הסיניים של צ'יאנג קאי שק אשר לחמו ביפנים במסגרת מלחמת סין–יפן השנייה, וכן לספק בסיס איתן להגנה על השטחים הכבושים במלאיה ובאיי הודו המזרחיים. כמו כן היפנים קיוו להשתלט על מינרלים ומוצרים כמו אורז ושמן. האימפריה היפנית, יחד עם צבא מתנדבים שהורכב מתומכי עצמאות בורמזים, הצליחה להשתלט על מיאנמר תוך חודשים ספורים. ב-1943 הוקמה מדינת בורמה, מדינת בובה בורמזית של יפן. המדינה הונהגה בידי בה מאו שכיהן כראש ממשלה וכנשיא כאחד ונוכחות הצבא הקיסרי היפני במקום הורגשה.

מנהיג הבורמזים, אונג סן, הבין כי היפנים לא מתקיימים להעניק עצמאות אמיתית לבורמה, ופנה לקשרים חשאיים עם ארגונים שונים שבסופו של דבר אוחדו במסגרת הארגון האנטי-פשיסטי בהנהגת תאקין סו. הבורמזים הצליחו לייצר מגעים עקיפים עם הבריטים, ובדצמבר 1944 הציעו לבצע התקוממות כללית בשיתוף פעולה עם צבא העצמאות הבורמזי. הבריטים דחו את התוכנית, והיא החלה במרכז בורמה רק בתחילת 1945, בתחילה ללא השתתפות צבא העצמאות הבורמזי. ב-27 במרץ 1945, צבא העצמאות הבורמזי צעד דרך עיר הבירה ראנגון, במטרה לסייע לצבא היפני כנגד בעלות הברת המתקדמות אל מרכז בורמה. אז פתח אונג סן במרד גלוי, השתלט על עיר הבירה, ולאחר משא ומתן קצר עבר רשמית לצד בעלות הברית. ללא תמיכת הצבא, ובשל העובדה שהיפני היו שקועים בקרבות קשים ובכל רחבי הארץ, קרסה מדינת בורמה, ובה מאו נמלט לתאילנד ואז ליפן.

=== אחרית דבר ===
יפן ומיאנמר כוננו באופן רשמי יחסים דיפלומטיים רשמיים בנובמבר 1954. קיימת קהילה בורמזית בולטת ביפן, וקיימת קהילה יפנית במיאנמר. בין שתי המדינות מתקיים סחר משמעותי בקנה מידה של מיליארדי דולרים מדי שנה.

== ביקורים רמי דרג ==
=== מיפן למיאנמר ===
* שינזו אבה, ראש ממשלת יפן (2013, 2014)

=== ממיאנמר ליפן ===
* קין ניונט, ראש ממשלת מיאנמר (2003)
* תיין סיין, ראש ממשלת מיאנמר ונשיא מיאנמר (2009, 2012, 2013, 2015)
* טין צ'ו, נשיא מיאנמר (2017)

== נציגויות דיפלומטיות ==
שגרירות מיאנמר בטוקיו
* יפן מיוצגת במיאנמר בדרג השגרירות באמצעות שגרירות רשמית שהיא מחזיקה ביאנגון.
* מיאנמר מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. מיאנמר מיוצגת ביפן גם בדרג הקונסולרי באמצעות קונסוליה רשמית שהיא מחזיקה בעיר קובה.

== קישורים חיצוניים ==

* [https://www.mofa.go.jp/region/asia-paci/myanmar/data.html יחסי יפן–מיאנמר], באתר משרד החוץ של יפן

== הערות שוליים ==
וילה פצ'ק

272x272 פיקסלים
וילת פצ'ק היא מבנה היסטורי שנבנה על ידי אוטו פצ'ק בראשית שנות ה-20 בפראג. משנת 1945 שימש המבנה כמקום מגוריהם של שגרירי ארצות הברית בצ'כוסלובקיה, ובהמשך צ'כיה.

== היסטוריה ==
הבית נבנה על ידי אוטו פצ'ק, בן למשפחה יהודית דוברת גרמנית, בעלת עסקים שונים ובעיקר בתחום מכרות פחם ובבנקאות<ref name="USEmbassy"></ref>.

בשנת 1938, בעקבות חשש של כיבוש צ'כסלובקיה בידי גרמניה הנאצית, היגרה משפחת פצ'ק מפראג לארצות הברית.

במהלך הכיבוש הגרמני של צ'כוסלובקיה הפכה הווילה למקום מגוריו של הגנרל רודולף טוּסאן, מפקד הצבא הגרמני הממונה על כיבוש אדמות צ'כיה.

בתום מלחמת העולם השנייה כבש צבא ברית המועצות את המעון במשך מספר ימים, ולאחר מכן הוא הפך למפקדה של המטה הכללי של צ'כוסלובקיה.

בשנת 1945, השגריר האמריקאי לורנס שטיינהרדט, שכר את המעון ממשרד ההגנה הלאומי הצ'כוסלובקי על מנת לשכן בו את שגריר ארצות הברית. בשנת 1948 רכשה הממשלה האמריקאית את הווילה, והבניינים הסמוכים לה תמורת 1,570,000 דולר.275x275 פיקסלים
276x276 פיקסלים
מבנה הווילה תוכנן על ידי האדריכל מקס שפילמן ונבנה בין השנים 1924–1930<ref name="Exhibition"></ref>.

== לקריאה נוספת ==
* הארמון האחרון: המאה הסוערת של אירופה בחמש דמויות ובית אגדי אחד בפראג, מאת נורמן אייזן. אייזן שימש כשגריר ארצות הברית בצ'כיה בממשל אובמה, בספרו הוא מתאר את תולדות הווילה הוא.

== קישורים חיצוניים ==

* [https://cz.usembassy.gov/embassy/prague/ambassadors-residence/ מעון השגריר], באתר שגרירות ארצות הברית בצ'כיה
* [https://villapetschek.org/background-and-context/ רקע והקשר], בתוך: [https://villapetschek.org/ וילה פטרצ'ק - סיור וירטואלי]

== הערות שוליים ==

קטגוריה:פראג: מבנים
יחסי יפן – קוסטה ריקה

הכניסה לשגרירות קוסטה ריקה בטוקיו
יחסי יפן–קוסטה ריקה הם היחסים הדיפלומטיים שבין יפן לבין רפובליקת קוסטה ריקה.

== היסטוריה ==
בין יפן לבין רפובליקת קוסטה ריקה מתקיימים יחסים דיפלומטיים רשמיים. יפן ורפובליקת קוסטה ריקה כוננו את יחסיהן הדיפלומטיים הרשמיים בחודש פברואר 1935. במהלך מלחמת העולם השנייה התייצבה קוסטה ריקה לצד בעלות הברית ולאחר המתקפה על פרל הארבור ניתקה את יחסיה עם יפן. במהלך שנות ה-50 של המאה ה-20 חודשו היחסים הדיפלומטיים בין שתי המדינות.

בין שתי המדינות מתקיים סחר וביקורים רמי דרג תכופים.

== ביקורים רמי דרג ==
=== מיפן לקוסטה ריקה ===
* ריוטרו האשימוטו, ראש ממשלת יפן (1998)
* נוריהיטו, נסיך טקמאדו (1998)
* פומיהיטו, נסיך אקישינו (2011)

=== מקוסטה ריקה ליפן ===
* רפאל אנחל קלדרון פורנייר, נשיא קוסטה ריקה (1990)
* חוסה מריה פיגרס, נשיא קוסטה ריקה (1996, 1997)
* מיגל אנחל רודריגס, נשיא קוסטה ריקה (2001)
* אבל פאצ'קו, נשיא קוסטה ריקה (2005)
* לאורה צ'ינצ'ייה, נשיאת קוסטה ריקה (2010)

== נציגויות דיפלומטיות ==
* יפן מיוצגת בקוסטה ריקה בדרג השגרירות באמצעות שגרירות רשמית שהיא מחזיקה בסן חוסה, בירת המדינה.
* קוסטה ריקה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. קוסטה ריקה מיוצגת ביפן בדרג הקונסולרי באמצעות שלוש קונסוליות רשמיות שהיא מחזיקה בערים קובה, מיטו, ונגויה.

== קישורים חיצוניים ==

* [https://www.mofa.go.jp/region/latin/costarica/data.html יחסי יפן–קוסטה ריקה], באתר משרד החוץ של יפן

== הערות שוליים ==
אוניברסיטת חרונינגן

אוניברסיטת חרונינגן (בהולנדית: Rijksuniversiteit Groningen) היא אוניברסיטה ציבורית, שממוקמת בחרונינגן בהולנד, אשר נוסדה בשנת 1614. האוניברסיטה היא השנייה בוותיקותה בהולנד, והיא חברה בקבוצת קוימברה. אוניברסיטת חרונינגן נחשבת לאחד המוסדות האקדמיים הטובים בהולנד, והיא זוכה לדירוגים בין-לאומיים חיוביים. באוניברסיטה יש אחת-עשרה פקולטות, תשעה בתי ספר לתארים מתקדמים, 3 ספריות, 27 מכוני מחקר, 45 תוכניות לתואר ראשון ו-120 תוכניות לתואר שני.

== היסטוריה ==
האוניברסיטה נוסדה בשנת 1614 כיוזמה עירונית וכללה 4 פקולטות – תאולוגיה, משפטים, רפואה ופילוסופיה. 75 השנים הראשונות לקיומה של האוניברסיטה נחשבו לפוריות מאוד, עם כ-100 סטודנטים בכל שנה, ואנשי סגל שהגיעו מחוץ להולנד. התפתחות האוניברסיטה קפאה בסוף המאה ה-17 ובמהלך המאה ה-18 בגלל חילוקי דעות תאולוגיים ומערכת יחסים קשה עם המנהיגות האזורית. בתקופה זו למדו באוניברסיטה בין 200 ל-300 סטודנטים בכל שנה. במהלך הכיבוש הצרפתי בשנים 1775–1814 האוניברסיטה נוהלה על ידי הסורבון, ושמה שונה ל"אוניברסיטה הקיסרית של חרונינגן (Keizerlijke Universiteit Groningen). בתקופה זו היא נותרה האוניברסיטה הפתוחה היחידה בממלכת הולנד.
שיפור משמעותי חל באוניברסיטה עם פתיחתו של מבנה חדש בשנת 1850 אשר מומן ברובו על ידי תושבי חרונינגן. בעשורים שלאחר מכן האוניברסיטה גדלה והתפתחה ביותר וההוראה התקיימה בהולנדית ובלטינית. כאשר חגגה האוניברסיטה 300 שנה בשנת 1914 היו 611 סטודנטים רשומים, ומספר זה צמח ל-1,000 בשנת 1924. במהלך השפל הגדול ומלחמת העולם השנייה האוניברסיטה חוותה נסיגה במספר הסטודנטים שבה, אך בשנת 1994 למדו בה כ-20,000 סטודנטים.

בשנת 2015 האוניברסיטה תכננה לפתוח קמפוס בשאנדונג שברפובליקה העממית של סין, ובכך הפכה לאוניברסיטה ההולנדית הראשונה שעושה זאת. נמתחה ביקורת רבה על התוכנית, בעיקר בגלל הדאגה להגבלת החופש האקדמי והצנזורה בסין. בינואר 2018 התוכניות להקמת הקמפוס בוטלו.

בשנת 2016 הכימאי ההולנדי בן פרינחה שבילה את רוב הקריירה שלו באוניברסיטת חרונינגן, זכה בפרס נובל לכימיה.

נכון ל-2023 לומדים באוניברסיטת חרונינגן כ-34,000 סטודנטים, מתוכם 9,400 סטודנטים זרים. בין חברי הסגל, הבוגרים והחוקרים באוניברסיטה: 4 זכו בפרס נובל, 7 זכו בפרס שפינוזה ו-1 זכה בפרס סטיבן, 16 זכו בפרס אלטה יאקובס, 4 חברים באקדמיה ההולנדית להנדסה (NAE), 6 חברים באקדמיה הצעירה ו-42 חברים באקדמיה המלכותית למדעים ומדעי הרוח של הולנד (KHMW). לאוניברסיטה 140,000 בוגרים ברחבי העולם.

נכון לשנת 2023, באוניברסיטה עובדים כ-7,150 איש, מתוכם 25% זרים מ-120 מדינות. באוניברסיטה עובדים כ-545 פרופסורים מן המניין.

==פקולטות ==
* הפקולטה לכלכלה ומנהל עסקים.
* הפקולטה לאמנויות.
* הפקולטה למשפטים.
* הפקולטה לתאולוגיה ודת.
* הפקולטה לפילוסופיה.
* הפקולטה למדעי ההתנהגות והחברה.
* הפקולטה למדעי הרפואה.
* הפקולטה להנדסה ומדעים מדויקים.
* הפקולטה לגיאומטיקה.
* מכללת אוניברסיטת חרונינגן.
* קמפוס Fryslân.

== דירוגים ==
=== דירוג בין-לאומי ===
* דירוג שאנגחאי – מקום 76 (2023)
* דירוג Times Higher Education – מקום 79 (2024)
* דירוג QS לאוניברסיטאות – מקום 139 (2024)

=== דירוג אזורי – הולנד ===
* דירוג שאנגחאי – מקום 2 (2023)
* דירוג Times Higher Education – מקום 5 (2024)
* דירוג QS לאוניברסיטאות – מקום 6 (2024)

==קישורים חיצוניים==

* 

==הערות שוליים==

*
חרונינגן
קטגוריה:מדענים הולנדים
קטגוריה:קבוצת קוימברה
קטגוריה:גילדת האוניברסיטאות האירופאיות עתירות המחקר
אוניברסיטת גראץ

אוניברסיטת גראץ (בגרמנית: Karl-Franzens-Universität Graz) היא אוניברסיטה ציבורית שממוקמת בגראץ, אוסטריה אשר נוסדה בשנת 1585 על ידי קרל השני, ארכידוכס אוסטריה. האוניברסיטה חברה ברשת אוטרכט ובקבוצת קוימברה, והיא נחשבת לגדולה והוותיקה ביותר בשטיריה והשנייה בגודלה ובוותיקותה באוסטריה כולה. כיום לומדים באוניברסיטה מעל ל-30,000 סטודנטים.

במשך מרבית קיומה אוניברסיטה נוהלה על ידי הכנסייה הקתולית, והיא נסגרה באופן חלקי בשנת 1782 על ידי הקיסר יוזף השני בניסיון להשיג שליטה ממלכתית על מוסדות חינוך. בשנת 1827 היא הוקמה מחדש כאוניברסיטה על ידי פרנץ השני, ולכן בשמה המלא היא נקראת על שמו. בשנת 1848 האוניברסיטה הפכה לעצמאית מן הכנסייה הקתולית.

האוניברסיטה מחולקת לשש פקולטות, והשתי הגדולות בהן הן הפקולטה לאמנויות ומדעי הרוח והפקולטה למדעי הטבע. שאר הפקולטות הן הפקולטה למשפטים; הפקולטה למדעי העסקים, הכלכלה והחברה; הפקולטה למדעי הסביבה והחינוך; והפקולטה לתאולוגיה קתולית. הפקולטה לרפואה הופרדה מהאוניברסיטה על ידי חקיקה בשנת 2004 והפכה לאוניברסיטה עצמאית. בגלל מיקומה הגאוגרפי של האוניברסיטה הסמוך לגבול עם סלובניה ושתי הערים הגדולות בה (מריבור וליובליאנה), היא משכה באופן מסורתי סטודנטים רבים מסלובניה ושימשה שער לדרום מזרח אירופה עבור חוקרים, מדענים ועסקים אוסטרים.

מבין המדענים ואנשי הרוח הבולטים שפעלו, חקרו או למדו באוניברסיטה ניתן למנות את לודוויג בולצמן, פטר הנדקה ואת זוכי פרס נובל אוטו לוי, קרל פון פריש, יוליוס וגנר-יאורג, ולטר נרנסט, פריץ פרגל, גרטי קורי, איוו אנדריץ', ויקטור הס וארווין שרדינגר.

== דירוגים בין-לאומיים ==

* דירוג שאנגחאי - מקום 501–600 (2023)
* דירוג Times Higher Education - מקום 501–600 (2024)
* דירוג QS לאוניברסיטאות - מקום 661–670 (2024) 

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
גראץ
קטגוריה:רשת אוטרכט
קטגוריה:קבוצת קוימברה
קטגוריה:גראץ
אוניברסיטת ברגן

אוניברסיטת ברגן (בנורווגית: Universitetet i Bergen) היא אוניברסיטה ציבורית הממוקמת בברגן שבנורווגיה אשר נוסדה בשנת 1946. האוניברסיטה חברה ברשת אוטרכט, ברשת אורורה ובקבוצת קוימברה (GC). באונירסיטה לומדים למעלה מ-17,000 סטודנטים.

אמנם האוניברסיטה הוקמה במתכונתה הנוכחית רק בשנת 1946, התקיימה בעיר פעילות אקדמית ולימודית בעיר עוד משנת 1153. בשנת 1817 נוסדה בעיר אקדמיה ימית. המכון הגיאופיזי הוקם בשנת 1917 ובית הספר לכלכלה נוסד בשנת 1936.

מבין בוגריה הידועים של האוניברסיטה ניתן למנות את לייף אובה אנדסנס, ארנה סולברג, קרל אובה קנאוסגורד ויון פוסה.

== פקולטות ==
באוניברסיטה 7 פקולטות<ref></ref>:

* הפקולטה לאומנות, מוזיקה ועיצוב - הפקולטה החדשה ביותר באוניברסיטת ברגן, שהוקמה בשנת 2017.
* הפקולטה למדעי הרוח - שבה פועלות מחלקות כגון ארכאולוגיה והיסטוריה, שפות זרות, בלשנות וספרות, פילוסופיה ועוד
* הפקולטה למתמטיקה ומדעי הטבע - בפקולטה מחלקות כגון ביולוגיה, כימיה, מדעי כדור הארץ, מתמטיקה, מדעי המידע, פיזיקה.
* הפקולטה לרפואה - בפקולטה לרפואה מחלקות לביורפואה, רפואת שיניים, רפואה ובריאות הציבור.
* הפקולטה לפסיכולוגיה - ניתן ללמוד פסיכולוגיה רפואית, פסיכולוגיה קלינית, חינוך, קידום בריאות ועוד.
* הפקולטה למדעי החברה - בין מחלקות הפקולטה נכללות כלכלה, גאוגרפיה, סוציולוגיה, אנתרופולוגיה, תקשורת, פוליטיקה השוואתית ועוד.
* הפקולטה למשפטים 

== דירוגים בין-לאומיים ==
* דירוג שאנגחאי - מקום 301–400 (2021)
* דירוג Times Higher Education - מקום 251–300 (2024)
* דירוג QS לאוניברסיטאות - מקום 281= (2024)

==קישורים חיצוניים==

* 

==הערות שוליים==

קטגוריה:נורווגיה: אוניברסיטאות ומכללות
קטגוריה:רשת אוטרכט
קטגוריה:קבוצת קוימברה
קטגוריה:ברגן: מבנים
אוניברסיטת ליובליאנה

אוניברסיטת ליובליאנה (בסלובנית: Univerza v Ljubljani) היא האוניברסיטה הציבורית הגדולה והוותיקה ביותר בסלובניה. היא ממוקמת בבירת המדינה ליובליאנה, ונוסדה בשנת 1919. נכון לשנת 2019, לומדים בה כמעט 39,000 סטודנטים. האוניברסיטה חברה בגילדת האוניברסיטאות האירופאיות עתירות המחקר וברשת אוטרכט.

== היסטוריה ==
אוניברסיטת ליובליאנה החלה לפעול במתכונתה הנוכחית רק ב-1919, אך פעילות אקדמית החלה להתקיים בעיר עוד בשנת 1810 תחת השלטון הצרפתי, זאת לאחר שבמהלך המאה ה-17 החלו בעיקר לימודי תאולוגיה. האוניברסיטה שהוקמה ב-1810 זו התפרקה בשנת 1813 עם חזרת סלובניה לשלטון האימפריה האוסטרית. במהלך המחצית השנייה של המאה ה-19 הועלו כמה טענות פוליטיות להקמת אוניברסיטה בשפה הסלובנית בליובליאנה. טענות אלו תפסו תאוצה בתקופת "מפנה המאה העשרים", כאשר סטודנטים סלובנים רבים למדו בכל רחבי אירופה (במיוחד במקומות במרכז אירופה כגון אוניברסיטת קארל בפראג). בשנות ה-90 של המאה ה-19 כבר הוקמה וועדה שתבחן את נושא הקמת האוניברסיטה אשר התאפשרה רק לאחר פירוק האימפריה האוסטרו-הונגרית והקמת ממלכת יוגוסלביה. תהליכי הקמת האוניברסיטה החלו מיד בסיום מלחמת העולם הראשונה והלימודים החלו בדצמבר 1919. האוניברסיטה המשיכה לפעול גם במהלך מלחמת העולם השנייה ולאחר הפלישה ליוגוסלביה בידי גרמניה הנאצית. עם זאת, האוטונומיה של המוסד נפגעה, וכמה פרופסורים נעצרו או גורשו למחנות הריכוז הנאצים. חלק גדול מן הסטודנטים הצטרפו לקבוצות התנגדות שונות.

== ארגון אקדמי ==
החל משנת 2018, יש באוניברסיטת ליובליאנה 23 פקולטות ושלוש אקדמיות:
* 
* 
* 
* 
* 
* הפקולטה לאמנויות
* הפקולטה לביוטכנולוגיה
* הפקולטה לכימיה וטכנולוגיה כימית
* הפקולטה להנדסה אזרחית וגיאודזיה
* הפקולטה למדעי המחשב ולמידענות
* 
* הפקולטה לחינוך
* הפקולטה להנדסת חשמל
* הפקולטה למשפטים
* הפקולטה ללימודים ימיים ותחבורה
* הפקולטה למתמטיקה ופיזיקה
* הפקולטה להנדסת מכונות
* הפקולטה לרפואה
* הפקולטה למדעי הטבע ולהנדסה
* הפקולטה לרוקחות
* הפקולטה למדעי החברה
* הפקולטה לעבודה סוציאלית
* הפקולטה לספורט
* הפקולטה לתאולוגיה
* הפקולטה לרפואה וטרינרית
* הפקולטה למדעי הבריאות

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ליובליאנה
קטגוריה:סלובניה: מדע וטכנולוגיה
קטגוריה:גילדת האוניברסיטאות האירופאיות עתירות המחקר
קטגוריה:רשת אוטרכט
תה לובי

תה לובי עם בוטנים
תה לובי הוא אחד מכמה משקאות של תה שהיו מגישים בלוב על ידי יהודים וקבוצות אתניות אחרות, גם בטריפולי וגם בכפרים. התה הוגש לאחר ארוחות משפחתיות ונתפס כצעד של קירוב לבבות, או כחלק מטקסי הכנסת אורחים. התה הוגש בקומקום דקורטיבי, וכוסות הזכוכית נישאו על מגש מהודר מנירוסטה. טקס התה כלל שלוש חליטות:<ref></ref><ref></ref>
* תה מרוכז ומר, ללא ממתיק, שהוכן מתה משובח בתפזורת.
* תה ממותק, מרוכז פחות, שהוכן אף הוא מתפזורת תה משובח.
* תה משובח מומתק על ידי תמיסת סוכר מקורמלת, אליו נוספו בוטנים (שי בילקאוקאווייה - شاي ڊاكاو كاوڍة) או שקדים קלויים (שי בילוז - شاي ڊالوز) (كاو كاو [כאוכאו] הוא בוטן במרוקאית).

תה הבוטנים נחשב למעדן ומתכון להכנתו מופיע באתרים ובסרטוני הדרכה רבים.<ref name=":0"></ref><ref></ref> על מרכזיותו של התה במסורת יהודי טריפולי נכתב למשל: ״התה הזה מחזיר לי ילדות. התה הזה מזכיר את היקרים את החסרים. עם התה הזה הננה (סבתא) שלי ליכדה את כל המשפחה, גדולים וקטנים, כולם חיכו לתה עם בוטנים אחרי הארוחה הדשנה״.<ref name=":0" />

==ראו גם==
* המטבח הלובי

==הערות שוליים==

קטגוריה:המטבח הלובי
קטגוריה:משקאות
קטגוריה:מאכלי שקדים
Forest Hills Drive: Live

Forest Hills Drive: Live הוא אלבום ההופעה הראשון של הראפר האמריקאי ג'יי קול. האלבום יצא לאור ב-28 בינואר 2016, בסמוך ליום הולדתו ה-31 של קול, על ידי חברות התקליטים דרימוויל רקורדס, רוק ניישן וקולומביה רקורדס.<ref></ref> האלבום הוקלט בהופעתו של קול ב-30 באוגוסט 2015 בפאייטוויל שבקרוליינה הצפונית.<ref></ref>

האלבום הגיע למקום ה-11 במצעד אלבומי ה-R&B/היפ-הופ.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ג'יי קול
קטגוריה:אלבומי הופעה באנגלית
קטגוריה:אלבומים שהופקו על ידי ג'יי קול
קטגוריה:אלבומי חברת דרימוויל רקורדס
קטגוריה:אלבומי חברת קולומביה רקורדס
בראדלי טרבור גרייב

בראדלי טרבור גרייב (באנגלית: Bradley Trevor Greive; נולד ב-22 בפברואר 1970) הוא סופר אוסטרלי. ספריו תורגמו ל-27 שפות ובחלקם נכנסו לרשימת רבי-המכר של הניו יורק טיימס.

==ביוגרפיה==
בראדלי טרבור גרייב נולד בהובארט, טסמניה. ביחד עם הוריו ואחותה הוא העביר את ילדתו במספר מדינות אירופה ואסיה. בשנת 1979 הוא חזר לאוסטרליה לסיום לימודיו. לאחר סיום בית הספר הוא התגייס לצבא וסיים בית ספר לקצינים. בשנת 1993 בראדלי טרבור גרייב עזב את הצבא.

בשנת 1996 הוא התחיל לעבוד בטלוויזיה אוסטרלית. הוא כתב מספר תשריטים. בראדלי טרבור גרייב ממשיך לעבוד ברדיו וטלוויזיה במקביל לכתיבת ספרים.

בראדלי טרבור גרייב זכה לפופולריות כסופר לאחר פרסום ספר "יש גם ימים כאלה..." בשנת 2000 (תורגם לעברית בשנת 2002). מאז הוא פרסם ספרים רבים שזכו להצלחה גדולה וקיבל פרסים בתחום הספרותי עבור יצירותיו.

בראדלי טרבור גרייב כתב מספר מחזות שהועלו על במת התיאטרון.

בראדלי טרבור גרייב פעיל בתחום הגנה על הסביבה ומקדיש לנושא זה גם את היצירות שלו.

בשנת 2014 הוא התקבל למסדר אוסטרליה.

== ביבליוגרפיה ==
* יש גם ימים כאלה... (2000) - תורגם לעברית בשנת 2002 על ידי אירית ארב במטר - הוצאה לאור
* כי חיים רק פעם אחת... (2001) - תורגם לעברית בשנת 2002 על ידי אירית ארב במטר - הוצאה לאור
* אין כמו אמא! (2001) - תורגם לעברית בשנת 2002
* הגבר של חייך (2001) - תורגם לעברית בשנת 2003 על ידי אירית ארב במטר - הוצאה לאור
* Priceless: the Vanishing Beauty of a Fragile Planet (2002)
* אמהות זה לא משחק ילדים! (2003) - תורגם לעברית בשנת 2003 על ידי אירית ארב במטר - הוצאה לאור
* איזה עולם נפלא! (2003) - תורגם לעברית בשנת 2004 על ידי אירית ארב במטר - הוצאה לאור
* הספר לאנשים שרוצים להספיק הכל (2004) - תורגם לעברית בשנת 2004 על ידי אירית ארב במטר - הוצאה לאור
* Friends to the End (2004)
* אין כמו אבא! (2005) - תורגם לעברית בשנת 2005 על ידי אירית ארב במטר - הוצאה לאור
* אהבה זה כל הסיפור (2005) - תורגם לעברית בשנת 2005 על ידי אירית ארב במטר - הוצאה לאור
* The Blue Day Book for Kids (2005)
* A Teaspoon of Courage (2006)
* Dieting Causes Brain Damage (2006)
* חברים לנצח לילדים (2006) - תורגם לעברית בשנת 2007 על ידי אירית ארב במטר - הוצאה לאור
* ןEvery Day is Christmas (2007)
* A Teaspoon of Courage for Kids (2007)
* Thank You for Being You (2008)
* I'm Sorry... My Bad! (2008)
* Why Dogs Are Better Than Cats (2009)
* Curses and Blessings for All Occasions (2012)
* Penguin Bloom (2016)

==קישורים חיצוניים==

* 

* 

קטגוריה:סופרים אוסטרלים
קטגוריה:מסדר אוסטרליה: חברים
קטגוריה:אוסטרלים שנולדו ב-1970
דוכיפת סנט הלנה

דוכיפת סנט הלנה (שם מדעי: Upupa antaios), הידוע גם כדוכיפת סנט הלנה ענק או דוכיפת ענק, הוא מין נכחד בסוג דוכיפת במשפחת הדוכיפתיים, הידוע משרידים לא שלמים של תת-מאובן יחיד, שנתגלה ב-1975.

הדוכיפת היה מין אנדמי לאי סנט הלנה שבדרום האוקיינוס האטלנטי, ומעריכים כי היה חסר יכולת תעופה. ככל הנראה נכחד דוכיפת סנט הלנה בשל ציד בתוך תקופה קצרה לאחר גילוי האי, בסביבות שנת 1550.

ממצא ראשון של מין זה נתגלה ב-1963 על ידי הזואולוג הבריטי פיליפ אשמול שמצא בתוך סלעי משקע של נחל אכזב במזרח סנט הלנה עצם זרוע, שהייתה גדולה משמעותית בהשוואה למיני דוכיפת אחרים.

השלד הלא-שלם, אשר נתגלה בשנת 1975 על ידי הפלנטולוג האמריקאי סטורס אולסון , כלל גולגולת, עצמות חזה ואת עצם הירך השמאלית. לפי שלד זה, קשה להעריך את גובה הדוכיפת הזה, אך מעריכים כי לא יכול היה לעוף, ושמשקלו היה בין 100 לבין 150 גרם, בניגד לדוכיפת המצוי השוקל בין 50 לבין 90 גרם.

==קישורים חיצוניים==

== הערות שוליים ==

קטגוריה:בעלי חיים שתוארו ב-1975
קטגוריה:טקסונים שתוארו בידי סטורס ל. אולסון
קטגוריה:דוכיפתאים
קטגוריה:עופות חסרי יכולת תעופה
קטגוריה:עופות שהוכחדו בידי האדם
קטגוריה:עופות שנכחדו בהולוקן
קטגוריה:אפריקה: עופות שנכחדו
לב סבנקוב

לב ויטליביץ' סבנקוב (ברוסית: Лев Витальевич Савенков; נולד ב-19 בנובמבר 1950) הוא איש עסקים רוסי, בראשית שנות ה-90 - סגן ראש העיר סנט פטרסבורג אנטולי סובצ'ק, נאשם בתיק פלילי בעל פרופיל גבוה בנושא הברחת קוויאר שחור ואוסמיום למערב אירופה.

== מקרה הברחת קוויאר ואוסמיום ==
ב-20 ביוני 1993 הגיע דיווח דחוף למחלקת הבינה נגדית בסנט פטרסבורג ובמחוז לנינגרד, שזמן קצר לפני כן נגנבו 45 אלף בקבוקים של קוויאר שחור ממפעל לעיבוד הדגים בוולגוגרד. כל מחסומי המכס באזור לנינגרד קיבלו הודעה מיידית על הברחות אפשריות של קוויאר גנוב. ב-26 ביוני 1993, במכס סברסק, הציג נהג אחת המשאיות הקירור מסמכים עבור משלוח של קוויאר שחור, אטום בחותם ממוספר. קציני המכס נהגו במכונית לחניון ושאלו את הרשויות, אך מכיוון שהיה יום חופש, הבקשה הייתה תלויה. עד מהרה התקרב אחד מאנשי המכס שלא פעלו באותו יום למכונית ואחרי שבדק את המסמכים אמר להעביר את המטען. הקוויאר נסע לאירופה וב-27 ביוני 1993 הגיעה הודעה שנגנבה. שולח הקוויאר הייתה חברת כיסוי, כתוצאה מבדיקת המגעים בהם זוהה איגור ברקאנוב, עוזרו של סבנקוב. עד מהרה נרשמה שיחה בין ברקנוב לסבנקוב כי המטען עבר בגבול. 

ב-8 בספטמבר 1993 ניסה ברקנוב שוב להוציא ממחסן חבילה של קוויאר בשווי של לפחות 3 מיליון דולר. ליד המכס נחתמה המכונית על ידי קצין מכס שהיה ביחסים ידידותיים עם ברקנוב. כל הזמן הזה, עובדי השירות הפדרלי למודיעין מסכל של רוסיה עקבו אחריו. המטען עוכב, ועד מהרה נרשמה שיחתו של סבנקוב עם ברקנוב על כך. במהלך השיחה עלה שמו של מאפיונר ידוע ולדימיר קומארין, מנהיג ארגון הפשע טמבוב, שביצע את הכיסוי הפלילי של ההברחות.

כעבור זמן מה הוקלטה שיחה נוספת של סבנקוב, הפעם עם הבעלים של כמה חברות יצוא-יבוא, אלכסנדר מטייב, על הובלת "גרם דגימות" מעבר לגבול. ב-30 בספטמבר 1993 עוכב מטבייב במכס. במהלך חיפוש במכונית נמצאו בערכת עזרה ראשונה מספר אמפולות עם חומר בצבע כהה. מחקרי מעבדה הראו כי האמפולה הכילה שמונה גרם אוסמיום-187, ששימשו לייצור תרופות יקרות נגד סרטן. באותה תקופה, לא יותר מחצי קילוגרם ממתכת אדמה נדירה זו, המיוצרת בכמה מעבדות תעשייתיות עוצמתיות ביותר, נכנסו לשוק העולמי בשנה. כפי שהתברר בקרוב, המתכת נוצרה במעבדה ביתית בדאצ'ה של המדען ויקטור פטריק. סבנקוב הבטיח לפטריק שכל ההכנסות יועברו לשיפור סנט פטרסבורג, והמדען עצמו יבנה מעבדה עוצמתית. על פי מקורות אחרים, הוא נחטף ממפעל צבאי בקזחסטן.

סבנקוב עוכב. כאשר הגיעו קציני אכיפת החוק לדירתו, הם מצאו שם רק חומות חשופות - סגן ראש העיר לשעבר, שראה מראש את האפשרות למעצר, לא איפשר לחוקרים להפקיע את רכושו. סבנקוב הואשם בהברחה בהיקף גדול במיוחד. החקירה נמשכה שלוש שנים שלאחריהן התיק הופנה לבית המשפט. מטייבייב נמלט לחו"ל, אך סבנקוב המשיך להשתתף בחקירות ודיונים. ב-20 ביוני 1997 גזר עליו בית המשפט חמש שנות מאסר בפועל עם החרמת רכוש. התיק הפלילי נגד לב סבנקוב גרם לתגובה ציבורית רחבה ודיון רחב בתקשורת. רבים האמינו כי החקירה נגד סבנקוב לא חשפה אפילו מחצית מפשעיו, בפרט, לעובדי שירות הביטחון הפדרלי היו סיבות חמורות להחשיב את סגן ראש העיר לשעבר מעורב בייבוא בלתי חוקי של טונות קוקאין לפדרציה הרוסית. היה גם מידע על קשרים עם העולם התחתון. תומכי העמדה האחרת טענו כי המקרה פוליטי והראיות היו מפוברקות. סבנקוב עצמו מעולם לא הודה באשמה, וניסה ללא הצלחה לערער על פסק הדין. לאחר שריצה חלק מהעונש, הוא שוחרר<ref>https://www.kommersant.ru/doc/2284305</ref>.

==קישורים חיצוניים==
* מתוך תוכנית הטלוויזיה רוסיה הקרימינלית

==הערות שוליים==

 

קטגוריה:מורשעים בדין ברוסיה
קטגוריה:אנשי עסקים רוסים
קטגוריה:רוסים שנולדו ב-1950
Provident Financial

פרובידנט פיננסים (באנגלית: Provident Financial) היא חברה בריטית המספקת שירותי סליקה, הנפקת כרטיסי אשראי ופתרונות אשראי.

נכון לשנת 2020 מעסיקה החברה כ-4,800 עובדים, בעלת כ-2,300,000 לקוחות ונסחרת בבורסה לניירות ערך בלונדון.

מטה החברה הראשי נמצא בעיר ברדפורד, מחוז מערב יורקשייר, בריטניה.

== היסטוריה ==
החברה הוקמה בשנת 1880 על ידי ג'ושוע קלי וודילוב (Joshua Kelley Waddilove) במטרה לספק שירותים פיננסיים ופתרונות אשראי במחירים הוגנים.

בשנת 1962, החלה להיסחר בבורסה לניירות ערך בלונדון<ref></ref>.

בשנת 2002, הקימה את ונקוויס בנק (Vanquis Bank), המנפיקה ומתפעלת כרטיסי אשראי של ויזה ושירותי איגרות חוב<ref></ref>.

בשנת 2012, רכשה את חברת סאטוסמה (Satsuma), המספקת פתרונות אשראי מקוונים<ref></ref>.

בשנת 2014, רכשה את חברת מניבארן (Moneybarn), המספקת שירותי מימון ופתרונות אשראי ללקוחות פרטיים, תמורת כ-120 מיליון פאונד<ref></ref>.

בחודש פברואר 2018, מונה מלקולם לי מאי (Malcolm Le May) למנכ"ל החברה.

== קישורים חיצוניים ==
* 

== הערות שוליים ==

קטגוריה:חברות בריטיות
קטגוריה:חברות הנסחרות בבורסה לניירות ערך בלונדון
קטגוריה:חברות פיננסיות
אוניברסיטת ברצלונה

אוניברסיטת ברצלונה (בקטלאנית: La Universitat de Barcelona, בספרדית: La Universidad de Barcelona) היא אוניברסיטה ציבורית אשר הוקמה ב-1450 וממוקמת בברצלונה שבספרד. האוניברסיטה נחשבת לאחת מן הטובות, הגדולות והיוקרתיות בספרד, ואחת מן הוותיקות בעולם. נכון לשנת 2020, לומדים בה כ-63,000 סטודנטים. אוניברסיטת ברצלונה נחשבת גם למרכז מחקרי חשוב. יש בה 106 מחלקות ולמעלה מ-5,000 חוקרים, טכנאים ועוזרי מחקר במשרה מלאה.

האוניברסיטה חברה בקבוצת קוימברה (CG), בהתאחדות האוניברסיטאות האירופאית (EUA), באיחוד אוניברסיטאות הים התיכון (UNIMED), בברית האוניברסיטאות האירופאיות CHARM-EU, ברשת הבינלאומית לאוניברסיטאות מחקר (IRUN), ברשת האוניברסיטאות ויוס (XVU) ובליגה האירופית לאוניברסיטאות מחקר (LERU).

כיום, יש באוניברסיטה כ-100 מחלקות בכ-18 פקולטות שונות: ביולוגיה, כימיה, חינוך, מדעי כדור הארץ, כלכלה ומנהל עסקים, אמנות, היסטוריה, גאוגרפיה והיסטוריה, משפטים, מדעי המידע, מתמטיקה ומדעי המחשב, רפואה, רוקחות, פילולוגיה, פילוסופיה, פיזיקה ופסיכולוגיה.

== היסטוריה ==
האוניברסיטה הוקמה בנובמבר 1450 תחת חסותו של אלפונסו החמישי, מלך אראגון. בעשורים שקדמו לכך פעל במקום בית ספר לרפואה ובתי ספר נוספים שעסקו בעיקר בתאולוגיה. צמיחתה המרכזית הראשונה של האוניברסיטה החלה רק כעשרות שנים לאחר מכן, בתקופתו של פרננדו השני, מלך אראגון. במהלך המאה ה-16 חלו רפורמות שונות בנוגע למינוי הפרופסורים במוסד ושיטות הבחינה. במחצית השנייה של המאה ה-19 נבנה מבנה חדש לאוניברסיטה, וההרצאות הראשונות החלו תוך כדי השיפוצים בשנת 1871. בשנת 1956 הוקמה הפקולטה לרוקחות, ולאחריה הוקמו הפקולטה למשפטים (1958) ומנהל עסקים (1962).
למעשה, אוניברסיטת ברצלונה הייתה האוניברסיטה היחידה בקטלוניה עד שנת 1971, עד הקמת המכללה הפוליטכנית.

== דירוגים בינלאומיים ==
{| class="wikitable"
|+
!שם הדירוג
!ספרד
!אירופה
!כלל העולם
|-
|דירוג QS (שנת 2020)
|1
|64
|151-200
|-
|דירוג שאנגחאי (שנת 2019)
|1
|69
|165
|-
|Times Higher Education (שנת 2020)
|3
|98
|201–250
|}

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:ברצלונה: מבנים
ברצלונה
קטגוריה:ברצלונה: חינוך
קטגוריה:הליגה האירופית לאוניברסיטאות מחקר
קטגוריה:קבוצת קוימברה
אוניברסיטת איסטנבול

אוניברסיטת איסטנבול (בטורקית: İstanbul Üniversitesi) היא אוניברסיטה ציבורית הממוקמת באיסטנבול (בחלקה האירופאי של העיר) שבטורקיה אשר הוקמה בשנת 1453. לפי חלק מהמקורות המערביים שקדמו לשנות ה-20 של המאה ה-20, האוניברסיטה מכונה גם כ"אוניברסיטת קונסטנטינופול" על שמה הקודם של איסטנבול.

האוניברסיטה חברה מקבוצת קוימברה. במוסד עובדים כ-6,000 איש.

== היסטוריה ==
השער הראשי
בשנת 1453 הוקמה במקום בית ספר אסלאמי, מיד לאחר כיבוש קונסטנטינופול בידי מהמט השני. ביולי 1846 הוקם מוסד להשכלה גבוהה במקום. האוניברסיטה נסגרה בשנת 1871 ונפתחה שוב בשנת 1900 עם מחלקות לתאולוגיה, אמנויות, מתמטיקה, מדע ובלשנות. בשנת 1924 הוקמו הפקולטות למשפטים, רפואה, אומנויות ומדעים. בשנת 1925 הוכרה האוטונומיה של האוניברסיטה מטעם השלטונות הטורקיים. בנובמבר 1933 האוניברסיטה הוקמה במתכונתה החדשה, ללא לימודי תאולוגיה אסלאמית.
השער הראשי של האוניברסיטה הוצג בצדו האחורי של שטר 500 לירות טורקיות בשנים 1971–1984.

== דירוגים בינלאומיים ==
* דירוג שאנגחאי - 401–500 (2019)
* Times Higher Education - מקומות 801–1,000 (2020)
* דירוג QS לאוניברסיטאות - 801–1,000 (2020)

==קישורים חיצוניים==

* 

קטגוריה:איסטנבול: מבנים
קטגוריה:טורקיה: אוניברסיטאות ומכללות
קטגוריה:קבוצת קוימברה
*
קטגוריה:איסטנבול: חינוך
יאקופו סנסובינו

יאקופו סנסובינו (באיטלקית: Jacopo Sansovino; 1486, פירנצה – 1570, וונציה) היה פסל ואדריכל איטלקי.

==ביוגרפיה==
יאקופו נולד בפירנצה בשם יאקופו טאטי, התמחה אצל אנדריאה סנסובינו והחליט לאמץ את שמו של המורה שלו.

סנסובינו משך ברומא את תשומת ליבם של דונטו ברמנטה ושל רפאל ויצר מודל שעווה של הורדת ישו מהצלב לשימושו של פייטרו פרוג'ינו.

סנסובינו חזר לפירנצה בשנת 1511 שם קיבל הזמנה ליצור פסלי שיש של יעקב בן זבדי עבור סנטה מריה דל פיורה ופסל של בכחוס אשר נמצא היום במוזיאון במוזיאון הלאומי ברג'לו. הצעתו ליצירת חזית בזיליקת סן לורנצו נדחתה על ידי מיכלאנג'לו שהיה אחראי על התכנון, סנסובינו כתב לו מכתב מחאה ממורמר בשנת 1518.

בשנים 17–1510 היה שותף באותו סטודיו עם אנדריאה דל סרטו והם שיתפו מודלים. כמו אדריכלי המאה ה-16 עסק ביצירת חללים זמניים לחגיגות וטקסים. כניסתו המלכותית של לאו העשירי לפירנצה בשנת 1515 הייתה מבין הטקסים הבולטים, בהמשך סנסובינו חזר לרומא שם שהה תשע שנים,
ועזב לוונציה בזמן ביזת רומא.

==קריירה==
בשנת 1529 הפך סנסובינו לאדריכל הראשי והאוצר של הפרוקורטור של סן מרקו.

סנסובינו נפטר בוונציה ונקבר בבזיליקת סן מרקו.

ג'ורג'ו וזארי מקדיש לו מקום נפרד בספרו חיי הציירים, הפסלים והאדריכלים הדגולים ביותר.

==גלריית אדריכלות==
<gallery>
Venice, Libreria Marciana.jpg|ביבליוטקה מרצ'יאנה בכיכר סן מרקו
Loggetta of Campanile di San Marco, Venice, Italy.jpg|לוג'טה סנסובינו בכיכר סן מרקו
Palazzo Dolfin-Manin.jpg|ארמון דולפיו מאנין בתעלה הגדולה בוונציה
Palazzo Corner della Ca' Grande gran canal san marco .jpg|ארמון קורנר בתעלה הגדולה בוונציה
Palazzo Pisani a Santo Stefano (Venice).jpg|פאלאצו פיזאני
</gallery>

==גלריית פיסול==
<gallery>
Bacchus by Jacopo Sansovino.jpg|בכחוס במוזיאון הלאומי ברג'לו
St John in the Desert by Maestro "Del san Giovannino" (Jacopo Sansovino?)-Bargello.jpg|יוחנן המטביל במוזיאון הלאומי ברג'לו
St Johan the Evangelist by Jacopo Tatti gen Sansovino at Bode Museum.jpg|יוחנן כותב הבשורה במוזיאון בודה
Madonna and Child by Jacopo Tatti gen Sansovino-Renaissance sculpture in the Bode-Museum-Berlin.jpg|המדונה והילד במוזיאון בודה
Madonna and Child by Jacopo Sansovino-Renaissance sculpture in the Bode-Museum-Berlin.jpg|המדונה והילד במוזיאון בודה
Madonna with saints by Jacopo Tatti gen Sansovino.jpg|המדונה והילד וקדושים במוזיאון בודה
Young saint by Maestro "Del san Giovannino" (Jacopo Sansovino?)-Bargello.jpg|קדוש צעיר במוזיאון הלאומי ברג'לו
</gallery>

==קישורים חיצוניים==

* 

קטגוריה:חיי הציירים, הפסלים והאדריכלים הדגולים ביותר
קטגוריה:אדריכלים איטלקים במאה ה-15
קטגוריה:אדריכלים איטלקים במאה ה-16
קטגוריה:פסלים איטלקים במאה ה-15
קטגוריה:פסלים איטלקים במאה ה-16
קטגוריה:ילידי 1486
קטגוריה:נפטרים ב-1570
אוניברסיטת גרנדה

אוניברסיטת גרנדה (בספרדית: Universidad de Granada, או בקיצור: UGR) היא אוניברסיטה ציבורית הממוקמת בגרנדה שבספרד אשר הוקמה בשנת 1531 על ידי קרל החמישי, קיסר האימפריה הרומית הקדושה. עם מעל ל-55,000 סטודנטים (47,096 לתואר ראשון, 5,785 לתואר שני, 3,077 לתואר דוקטור), 5,511 סטודנטים בינלאומיים (2018-2017), 3,621 סגל אקדמי ומחקרי ו-2,345 אנשי סגל מנהלי, היא האוניברסיטה הרביעית בגודלה בספרד (אחרי האוניברסיטה הלאומית לחינוך מרחוק (UNED) עם מעל ל־205,000 סטודנטים, אוניברסיטת קומפלוטנסה של מדריד ואוניברסיטת סביליה).

האוניברסיטה חברה בקבוצת קוימברה, חברה באיגוד אוניברסיטאות הים התיכון, חברה באיגוד האוניברסיטאות האיברו-אמריקאי לתואר ראשון וחברה בקבוצת טורדסילאס - רשת אוניברסיטאות, מברזיל, מספרד ומפורטוגל (סה"כ 55 אוניברסיטאות, מהן 29 ברזילאיות, 18 ספרדיות ו-8 פורטוגזיות) שהוקמה ביוני 2000, לקידום שיתוף פעולה בתחום המדע והטכנולוגיה. מבין בוגריה הידועים של האוניברסיטה ניתן למנות את אנטוניו מוניוס מולינה, אמריקו קסטרו וניסטו אלקלה סאמורה.

== ארגון אקדמי ==
פסל קרל החמישי, קיסר האימפריה הרומית הקדושה, מייסד האוניברסיטה
האוניברסיטה פרושה על פני חמישה קמפוסים שונים בעיר גרנדה ובנוסף, ישנם קמפוסים גם במלייה ובסאוטה. בסך הכל, האוניברסיטה מורכבת מ־22 פקולטות, 5 בתי ספר, 124 מחלקות, 16 מכוני מחקר ו-12 מרכזי מחקר. לאוניברסיטה 89 תוכניות לימוד לתואר ראשון, 108 תוכניות לתואר שני ו-28 לתואר דוקטור (נכון לשנת הלימודים 2020-2019).
=== פקולטות ובתי הספר בגרנדה ===
==== קמפוס מרכז העיר ====
* הפקולטה למדע המדינה ולסוציולוגיה
* הפקולטה ליחסי עבודה
* הפקולטה למשפטים
* הפקולטה לעבודה סוציאלית
* הפקולטה לתרגום ופרשנות
* בית הספר לאדריכלות

==== קמפוס קרטוג'ה ====
* הפקולטה למדעי הספורט
* הפקולטה לכלכלה ולעסקים
* הפקולטה למדעי החינוך
* הפקולטה לתקשורת ולתיעוד
* הפקולטה לרוקחות
* הפקולטה לפילוסופיה ולמדעי הרוח
* הפקולטה לרפואת שיניים
* הפקולטה לפסיכולוגיה

==== קמפוס פואנטנבה ====
* הפקולטה למדעים
* בית הספר להנדסת בניין
* בית הספר להנדסה אזרחית

==== קמפוס איינאדמר ====
* הפקולטה לאמנויות יפות
* בית הספר לטכנולוגיית מידע ולטלקומוניקציה

==== קמפוס למדעי הבריאות ====
* הפקולטה למדעי הרפואה
* הפקולטה לרפואה

=== הקמפוס בסאוטה ===
* הפקולטה למדעי הבריאות
* הפקולטה לחינוך, כלכלה וטכנולוגיה

=== הקמפוס במלייה ===
* הפקולטה למדעי החברה
* הפקולטה לחינוך וספורט
* הפקולטה לסיעוד

=== מרכזים קשורים ===
* בית הספר לשפות מודרניות
* המרכז הטכנולוגי למחקר ופיתוח מזון פונקציונלי
* מרכז פייזר - המועצה האנדלוסית לגנומיקה

== דירוגים בינלאומיים ==
* דירוג שאנגחאי - 201–300 (2019)
* Times Higher Education - מקומות 601–800 (2020)
* דירוג QS לאוניברסיטאות - 511–520 (2020)

==קישורים חיצוניים==

* 

גרנדה
קטגוריה:קבוצת קוימברה
קטגוריה:גרנדה (ספרד)
קטגוריה:גרנדה (ספרד): מבנים
ספא דובונקה 35

ספא דובונקה 35 (באיטלקית: SPA Dovunque 35) היא משאית מתוצרת S.P.A. (automobile) (שם רשמי : Società Piemontese Automobili) חברת בת של קונצרן הרכב האיטלקי פיאט אשר יוצרה בין השנים 1935 – 1948 באיטליה עבור הצבא המלכותי האיטלקי וחיל האוויר המלכותי האיטלקי.

"ספא דובונקה 35" הוגדרה כמשאית מטען איטלקית. שימשה בצבא האיטלקי כמשאית מטען, משאית נוסעים, ובזמן מלחמת העולם השנייה כארטילריה ניידת-נגד-מטוסים.

דגמי "ספא דובונקה 35" מילאו משימות לוגיסטיקה בצבא האיטלקי. עם פרוץ מלחמת העולם השנייה המשאית הייתה בכמות מרשימה בצבא האיטלקי והייתה בשימוש בכל חזית איטליה כמשאית לוגיסטית עיקרית. ה"ספא דובונקה 35" שימשה בעיקר כגוררת ארטילריה, נושאת תחמושת, משאית אספקה, נושאת חיילים ואפילו כפלטפורמה לתותחי נ"מ.

=="ספא דובונקה 35"==
* S.P.A. (Società Piemontese Automobili) - שם היצרן.
* "Dovunque" - פרוש בעברית: "בכל מקום", 35 - מציין את תחילת הייצור של הדגם בשנת 1935.
* דגם "ספא דובונקה 35" היה בשרות עד שנת 1950.
* מנוע בנזין תוצרת "פיאט" סוג מנוע "Fiat 18T".
* הנעה 6x4.
* אנשי צוות בקבינה: נהג + 1.
* 5 אנשי צוות בדגם "versione autocannone" שכלל תותח רב שימושי קל מסוג ברדה מודל 35: מפקד, נהג, נהג מחליף, תותחן, מטעין.
* מספר נוסעים: 25-20.
* טווח נסיעה: 290 ק"מ.
* הבלמים תופעלו בדוושה הידראולית אחת, שפעלה על כל ששת הגלגלים.

===גרסאות "ספא דובונקה 35"===
* גרסה בסיסית - נגררים במשקל של 2.5 טון או 25 חיילים מצוידים.
* גרסה אירונאטיקה - תא סגור נוקשה
* "versione autocannone" - גרסה הכוללת תותח נ"מ מסוג ברדה מודל 35 להגנה על שיירות נגד מטוסים.
* גרסה "מוד 41".
* ניידת קשר בגרסת מרכז הרדיו (Dovunque-Viberti Center Radio) תוצרת מאגנטי מרלי מסוג "RF2 CA" ו-"R6" הפועלת בגל ארוך, בינוני, קצר, עם רדיום בהתאמה של 500, 1000, 1500 ק"מ.
* גרסת מעבדת צילום ניידת (Mobile Photo Lab version).
* גרסת נגמ"ש "SPA Dovunque 35 protetto" .

== תמונות ==
<gallery mode="packed" heights="190">
קובץ: Spa dovunque 35 africa.JPG| "ספא דובונקה 35"
קובץ:Spa dovunque 35 breda.JPG | "ספא דובונקה 35" כולל תותח נ"מ ברדה מודל 35
קובץ:38M Rába Botond terepjáró rajgépkocsik a magyar csapatok Erdélybe történő bevonulása idején. Fortepan 76919.jpg | "ספא דובונקה 35" בעת פלישת הכוחות ההונגריים בטרנסילבניה
</gallery>

==ראו גם==
* פיאט 634
* פיאט 626

== קישורים חיצוניים ==

==הערות שוליים==

קטגוריה:משאיות
ספא דובונקה 35
קטגוריה:כלי רכב שהושקו ב-1935
קטגוריה:כלי רכב איטלקיים
קטגוריה:כלי רכב צבאיים
קטגוריה:כלי רכב 6 גלגלים ויותר
יחסי יפן–מאוריציוס

יחסי יפן–מאוריציוס הם היחסים הדיפלומטיים הרשמיים שבין יפן לבין רפובליקת מאוריציוס.

== סקירה כללית ==
בין יפן לבין רפובליקת מאוריציוס מתקיימים יחסים דיפלומטיים רשמיים. היחסים הדיפלומטיים הרשמיים שבין יפן לרפובליקת מאוריציוס כוננו ב-12 במרץ 1968. יפן פתחה את שגרירותה שבפור לואי, בירת מאוריציוס, בינואר 2017 באופן רשמי.

== ביקורים רמי דרג ==
=== ממאוריציוס ליפן ===
* נאווין ראמגולם, ראש ממשלת מאוריציוס (2013)
* פראבינד קומאר, ראש ממשלת מאוריציוס (2019)

== נציגויות דיפלומטיות ==
* מאוריציוס אינה מיוצגת ביפן בדרג השגרירות. מאוריציוס מיוצגת ביפן בדרג הקונסולרי באמצעות קונסוליה רשמית שהיא מחזיקה בטוקיו, בירת המדינה.
* יפן מיוצגת במאוריציוס בדרג השגרירות באמצעות שגרירות רשמית שהיא מחזיקה בפור לואי, בירת המדינה.

== קישורים חיצוניים ==

* [https://www.mofa.go.jp/af/af1/mu/page23e_000216.html יחסי יפן–מאוריציוס], באתר משרד החוץ של יפן

== הערות שוליים ==
יחסי יפן–סיישל

נשיא סיישל [[ג'יימס מישל נפגש עם שגריר יפן טצוהי טרדה, 2014]]
יחסי יפן–סיישל הם היחסים הדיפלומטיים הרשמיים שבין יפן לבין הרפובליקה של סיישל.

== סקירה כללית ==
בין יפן לבין הרפובליקה של סיישל מתקיימים יחסים דיפלומטיים רשמיים. היחסים הדיפלומטיים הרשמיים שבין יפן לבין הרפובליקה של סיישל כוננו עם עצמאותה של סיישל ב-1976.

== ביקורים רמי דרג ==
=== מסיישל ליפן ===
* ג'יימס מישל, נשיא סיישל (2008, 2009, 2013)
* דני פאורה, נשיא סיישל (2019)

== נציגויות דיפלומטיות ==
* סיישל אינה מיוצגת ביפן בדרג השגרירות. סיישל מיוצגת ביפן בדרג הקונסולרי באמצעות קונסוליה רשמית שהיא מחזיקה בטוקיו, בירת המדינה.
* יפן מיוצגת בסיישל בדרג השגרירות באמצעות שגרירות רשמית שהיא מחזיקה בויקטוריה, בירת המדינה.

== קישורים חיצוניים ==

* [https://www.mofa.go.jp/region/africa/seychelles/data.html יחסי יפן–סיישל], באתר משרד החוץ של יפן

== הערות שוליים ==
אוניברסיטת לידס

אוניברסיטת לידס (באנגלית: University of Leeds) היא אוניברסיטה ציבורית הממוקמת בלידס שבממלכה המאוחדת, אשר הוקמה בשנת 1831.

באוניברסיטה לומדים כ-36,000 סטודנטים, מתוכם כ-26,000 לתואר ראשון, וכ-10,000 לתארים מתקדמים. בכך היא מהווה האוניברסיטה החמישית בגודלה בבריטניה. כיום ישנן בערך 560 תוכניות שונות לתואר ראשון וכ-300 תוכניות לתארים מתקדמים. שכר הלימוד נע בין 12,000 ל-14,000 דולרים. הספרייה של המוסד מתפרשת בכחמישה מוקדים עם כ-2.78 מיליון ספרים, 26,000 כתבי עת מודפסים ואלקטרוניים ו-6,000 ספרים אלקטרוניים; מה שהופך אותה לאחת מספריות המחקר הגדולות בבריטניה.

האוניברסיטה חברה בארגונים אקדמיים רבים, ובהם קבוצת ראסל, איגוד אוניברסיטאות חבר העמים הבריטי (ACU) ורשת אוניברסיטאות עולמית (WUN). מבין בוגרי האוניברסיטה היודעים, ניתן למנות את קיר סטארמר, ג'ק סטרו וכשישה זוכי פרס נובל (ובהם ויליאם הנרי בראג, וולה סויינקה, ארצ'ר ג'ון פורטר מרטין וריצ'רד לורנס מילינגטון סינג').

== היסטוריה ==
בשנת 1831 הוקם לראשונה במקום בית ספר לרפואה על מנת לשרת את חמשת המוסדות הרפואיים באזור. בשנת 1874 הוקמה מכללה למדעים על מנת לשרת את צעירי מעמד הביניים, ושני המוסדות אוחדו בשנת 1884. בתקופה זו למדו במכללה שלל קבוצות אתניות ודתיות, אם כי הלימודים לא היו פתוחים לנשים. האוניברסיטה הוקמה במתכונתה הנוכחית והעצמאית בשנת 1904 תחת חסותו של אדוארד השביעי.

== פקולטות ==
בתי הספר, המכונים והמרכזים השונים של האוניברסיטה מסודרים בשבע פקולטות:
* הפקולטה לאמנויות, מדעי הרוח ותרבויות
* הפקולטה למדעי הביולוגיה
* הפקולטה למנהל עסקים
* הפקולטה להנדסה ומדעי הפיזיקה
* הפקולטה לסביבה
* הפקולטה לרפואה ובריאות
* הפקולטה למדעי החברה

== דירוגים ==

=== דירוג בין־לאומי === 
* דירוג שאנגחאי - מקום 151–200 (2023)
* דירוג Times Higher Education - מקום 129 (2024)
* דירוג QS לאוניברסיטאות - מקום 75 (2024)

=== דירוג אזורי - בריטניה ===
* דירוג שאנגחאי - מקום 13–20 (2023)
* דירוג Times Higher Education - מקום 17 (2024)
* דירוג QS לאוניברסיטאות - מקום 11 (2024)

==קישורים חיצוניים==
 
* 

קטגוריה:אוניברסיטת לידס
קטגוריה:קבוצת ראסל
קטגוריה:לידס
לידס
קטגוריה:רשת אוניברסיטאות עולמית
יחסי יפן–קומורו

יחסי יפן–קומורו הם היחסים הדיפלומטיים הרשמיים שבין יפן לבין האיחוד של איי קומורו.

== סקירה כללית ==
בין יפן לבין האיחוד של איי קומורו מתקיימים יחסים דיפלומטיים רשמיים. היחסים הדיפלומטיים שבין יפן לאיי קומורו כוננו ב-14 בנובמבר 1977, באותה העת בה הכירה יפן בעצמאותה של המדינה.

== ביקורים רמי דרג ==
=== מקומורו ליפן ===
* אחמד עבדאללה מוחמד סאמבי, נשיא קומורו (2008)
* איקילילו דואנינה, נשיא קומורו (2013)
* אזאלי אסומאני, נשיא קומורו (אוגוסט 2019, אוקטובר 2019)

== נציגויות דיפלומטיות ==
* קומורו אינה מיוצגת ביפן בדרג השגרירות. קומורו מיוצגת ביפן בדרג הקונסולרי באמצעות קונסוליה רשמית שהיא מחזיקה בטוקיו, בירת המדינה.
* יפן אינה מיוצגת בקומורו, הן בדרג השגרירות והן בדרג הקונסולרי.

== קישורים חיצוניים ==
* [https://www.mofa.go.jp/region/africa/comoros/data.html יחסי יפן–קומורו], באתר משרד החוץ של יפן

== הערות שוליים ==
יחסי יפן–מאוריטניה

שגרירות מאוריטניה בטוקיו
יחסי יפן–מאוריטניה הם היחסים הדיפלומטיים הרשמיים שבין יפן לבין הרפובליקה האסלאמית של מאוריטניה.

== סקירה כללית ==
בין יפן לבין הרפובליקה האסלאמית של מאוריטניה מתקיימים יחסים דיפלומטיים רשמיים. היחסים בין שתי המדינות כוננו עם עצמאותה של מאוריטניה בשנת 1960 והכרת יפן בעצמאות זו.

== ביקורים רמי דרג ==
=== ממאוריטניה ליפן ===
* סידי מחמד אולד שייח עבדאללה, נשיא מאוריטניה (2008)

== נציגויות דיפלומטיות ==
* מאוריטניה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.
* יפן מיוצגת במאוריטניה בדרג השגרירות באמצעות שגרירות רשמית שהיא מחזיקה בנואקשוט, בירת המדינה.

== קישורים חיצוניים ==

* [https://www.mofa.go.jp/region/africa/mauritania/data.html יחסי יפן–מאוריטניה], באתר משרד החוץ של יפן

== הערות שוליים ==
יחסי יפן – כף ורדה

יחסי יפן–כף ורדה הם היחסים הדיפלומטיים הרשמיים שבין יפן לבין הרפובליקה של קאבו ורדה.

== סקירה כללית ==
בין יפן לבין הרפובליקה של קאבו ורדה מתקיימים יחסים דיפלומטיים רשמיים. היחסים הדיפלומטיים הרשמיים שבין יפן לרפובליקה של קאבו ורדה כוננו באופן רשמי ב-11 ביולי 1975, עם הכרת יפן בעצמאותה של כף ורדה.

== ביקורים רמי דרג ==
=== מכף ורדה ליפן ===
* ז'וזה מריה נבש, ראש ממשלת כף ורדה (2013)
* אוליסש קורייה א סילבה, ראש ממשלת כף ורדה (2019)
* ז'ורז'ה קרלוש פונסקה, נשיא כף ורדה (2019)

== נציגויות דיפלומטיות ==
* יפן אינה מיוצגת בכף ורדה, הן בדרג השגרירות והן בדרג הקונסולרי.
* כף ורדה אינה מיוצגת ביפן, הן בדרג השגרירות והן בדרג הקונסולרי. כף ורדה האמינה את שגרירותה שבבייג'ינג, בירת הרפובליקה העממית של סין הסמוכה, על יפן.

== קישורים חיצוניים ==
* [https://www.mofa.go.jp/af/af1/cv/page22e_000242.html יחסי יפן–כף ורדה], באתר משרד החוץ של יפן

== הערות שוליים ==
יחסי אריתריאה–יפן

שגרירות אריתריאה ביפן
יחסי אריתריאה–יפן הם היחסים הדיפלומטיים הרשמיים שבין מדינת אריתריאה לבין יפן.

== סקירה כללית ==
בין מדינת אריתריאה לבין יפן מתקיימים יחסים דיפלומטיים רשמיים. יפן הכירה בעצמאותה של אריתריאה מאתיופיה בחודש מאי 1993, וכוננה את היחסים עם אריתריאה בספטמבר של אותה השנה. בחודש מאי 2003, עשור מאז הכירה יפן באריתריאה, כוננה אריתריאה את שגרירותה בטוקיו, בירת יפן.

== ביקורים רמי דרג ==
=== מאריתריאה ליפן ===
* איסאייס אפוורקי, נשיא אריתריאה (2003, 2008)

== נציגויות דיפלומטיות ==
* יפן אינה מיוצגת באריתריאה בדרג השגרירות. יפן מיוצגת באריתריאה בדרג הקונסולרי באמצעות קונסוליה רשמית שהיא מחזיקה באסמרה, בירת המדינה.
* אריתריאה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו.

== קישורים חיצוניים ==

* [https://www.mofa.go.jp/region/africa/eritrea/data.html יחסי אריתריאה–יפן], באתר משרד החוץ של יפן

== הערות שוליים ==
SpaceEngine

SpaceEngine (מכונה בעברית ספייסאנג'ן; בתרגום חופשי: מנוע חלל; מסוגנן כ-Space Engine) היא תוכנת אסטרונומיה תלת מימדית ומנוע גרפי שנוצרה בידי המתכנת והאסטרונום הרוסי ולדימיר רומניוק. התוכנה מייצרת פלנטריום תלת־ממדי המציג את כל היקום על ידי שימוש במידע אסטרונומי קיים (אובייקטים שהתגלו ומקוטלגים) ותוכן שמחולל על ידי אלגוריתמים. המשתמשים יכולים לנוע בחופשיות בחלל בכל כיוון ובכל מהירות ואף קדימה ואחורה בזמן. SpaceEngine נמצאת בגרסת בטא וזמינה למערכת ההפעלה Microsoft Windows בחינם, כאשר הגרסה האחרונה היא 0.980. החל מגרסה 0.990, התוכנה היא בתשלום ונמכרת דרך החנות הדיגיטלית סטים.

מאפיינים של אובייקטים, כמו טמפרטורה, מסה רדיוס וספקטרום, מוצגים למשתמש דרך תצוגה עילית וכן בחלון מידע נגיש. משתמשים יכולים לצפות בעצמים הנמצאים ביקום, החל מאסטרואידים קטנים או ירחים ועד לצבירי-על של גלקסיות, בדומה לתוכנות אסטרנומיה אחרות כמו סלסטיה. גרסת הברירת מחדל של SpaceEngine מכילה למעלה מ-130,000 עצמים אמיתיים.

== יכולות ==
המטרה העיקרית של SpaceEngine היא להשיג ריאליזם מדעי ולשחזר כל תופעה אסטרונימית שידועה לאנושות. התוכנה משתמש בקטלוגים יחד עם עצמים אשר חוללו על ידי אלגורתמים, על מנת ליצור יקום בצורת קובייה באורך של 10 מיליארד פארסק (כ-32.61 מיליארד שנות אור; פי 1.4 לערך פחות מרדיוס היקום הנצפה) לכל כיוון, כאשר מערכת השמש משמשת כמרכז היקום.

=== קיטלוג עצמים ===
העצמים שכלולים בקטלוג של התוכנה הם אוסף של מספר קטלוגים, אשר כולל כוכבים שקוטלגו על ידי הלוויין היפרקוס , גלקסיות מקטלוגי NCG ו-IC, ערפיליות ידועות וכלל כוכבי הלכת החוץ-שמשיים שהתגלו וכוכבי האם שלהם, חורים שחורים, קוואזרים, כוכבי נייטרונים ופולסרים.

=== ויקי ומקומות ===
לתוכנה יש מסד נתונים בסגנון ויקי אשר מכיל מידע מפורט לכל העצמים שנמצאים בסמוך למיקום המשתמש ומאפשרת למשתמש ליצור שמות ותיאורים מותאמים אישית. כמו כן, התכונה מכילה מסד נתונים למקומות, בה משתמש יכול לשמור את מקומו ולחזור לאותה נקודה בעתיד.

== מגבלות ==
אף על פי שעצמים הנמצאים כחלק ממערכת כוכבי לכת נמצאים בתנועה וכוכבים סובבים סביב עצמם וסובבים סביב הכוכב השני במערכת בינארית, תנועה עצמית של גרמי השמיים לא קיימת וגלקסיות נמצאות במיקום קבוע ואינו מסתובבות.

רוב הגשושיות האמיתיות כמו וויאג'ר 2 אינן קיימות בתוכנה.

ספיגת אור בין-כוכבית לא קיימת ולא מסומלצת במנוע.

== פיתוח ==
פיתוח התוכנה החל ב-2005, כאשר הגרסה הראשונה יצאה ביוני 2010. התוכנה נכתבה בשפת . המנוע הגרפי משתמש בממשק OpenGL לרנדור ומשתמשת בהצללות שנכתבו בשפת GLSL .

ב-27 במאי 2019, עמוד התוכנה בחנות הווירטואלית Steam עלה לאוויר על מנת להתוכנן לקראת שחרור הגרסה הראשונה של התוכנה אשר תהיה בתשלום, .

נכון ליולי 2020, SpaceEngine זמינה למערכת ההפעלה Windows בלבד, אך רומניוק הכריז כי יש לו תוכניות להתאים את התוכנה גם למערכות ההפעלה macOS ולינוקס בעתיד.

== פסקול ==

בנוסף לפונקציות התוכנה ובדומה למשחקי וידאו, SpaceEngine מכילה פסקול בעל 66 רצועות באורך כולל של 5 שעות, 17 דקות ו-32 שניות, אשר הולחן על ידי 23 מוזיקאים ותקליטנים שונים.

== פרויקט ארכיון Space Engine ==
פרויקט ארכיון Space Engine הוא אתר אשר מאפשר איגוד של כלל האובייקטים שהתגלו על ידי משתמשי הקהילה בתוכנה.

כמו כן, זהו הכלי הדיגיטלי הראשון אשר משתמש במערכת השיתוף של מחולל הכתובות בתוכנה.

== קישורים חיצוניים ==

* 

* 

== הערות שוליים ==

קטגוריה:תוכנות אסטרונומיה
קטגוריה:מנועי משחק
קטגוריה:תוכנות שהושקו ב-2010
קטגוריה:משחקי וידאו שפותחו ברוסיה